Lav et referat af nedenstående tekst:

Tekst:
85-årige Tage Porskjær fra Gedsted nord for Viborg får nu dobbelt så langt til vagtlægen. Det er resultatet af, at Region Nordjylland og De Praktiserende Læger har besluttet at lukke vagtlægen i Farsø. - Tænk på sådan en vinteraften at skulle ud og køre, når man er i min alder, siger Tage Porskjær. Han er bekymret for distancen til vagtlægen, og hans borgmester mener heller ikke, at lukningen af lægevagterne er rimelig. Dårligere vilkår i yderområder Når lægevagten i Farsø lukker den 1. marts må Tage Porskjær køre de 32 kilometer til Hobro eller i værste fald 61 km til Aalborg, hvis han får brug for vagtlægen. - Vilkårene for ældre skulle være lige så gode herude i yderområderne, som de er i byerne, siger den 85-årige. Vesthimmerlands borgmester stemmer i. - Jeg mener, at vi lever i et land, som ikke er større, end at vi skal have lige vilkår i Danmark. Det her med det nære sundhedsvæsen er noget vi samarbejder med regionerne om for at få implementeret i fremtiden, og det her er jo bare et skridt i den forkerte retning, siger Per Bach Laursen, der er borgmester for Venstre i Vesthimmerlands Kommune. Nødvendigt på grund af lægemangel Beslutningen blev underskrevet af de praktiserende lægers organisation, PLO, og Region Nordjylland. - Det er svært, for vi har ikke så mange læger at gøre godt med, som vi har haft tidligere, til at kunne dække lægevagten. Derfor bliver vi desværre nødt til at lave nogle serviceændringer, fortæller Ulla Astman, der er regionsrådsformand for Socialdemokratiet i Region Nordjylland. Men det er ikke ændringer, som borgmesteren er glad for. - Vi kan jo ikke være med til, at vi hver eneste dag gerne vil være med til at sætte en dagsorden, hvor vi udvikler vores samfund, og så er der andre, der afvikler det, siger Per Bach Laursen. Region Nordjylland og De Praktiserende Læger har også valgt at lukke vagtlægerne i Brovst og Skagen.

Referat:
Onsdag aften vedtog regionsrådet i Nordjylland at sløjfe tre vagtlægeklinikker i regionen. Blandt andet den i Farsø. Nu bliver der længere til vagtlægen for 85-årige Tage Porskjær, og det bekymrer ham